
Tiekėjams	

Dėl Pirkimo 

[bookmark: _Hlk102464293]         UAB „Grinda“ (toliau – Perkančioji organizacija) Centrinės viešųjų pirkimų informacinės sistemos priemonėmis (toliau – CVP IS) Atviro konkurso (supaprastintas pirkimas) būdu vykdomam pirkimui Nr. 3016. Monitoringinės stotelės ir priežiūra (Neries upės monitoringas) (toliau – Pirkimas, pirkimo ID 4891668) gavo suinteresuotų tiekėjų paklausimus paaiškinti/patikslinti Pirkimo sąlygas.
          Perkančioji organizacija išnagrinėjo tiekėjų paklausimus ir, vadovaudamasi Pirkimo bendrosiomis sąlygomis, atsako paaiškindama Pirkimo sąlygas: 

	Eil. Nr.
	Klausimai
	Atsakymai

	1.
	Nematome techninių specifikacijų anglų kalba
	Techninių specifikacijų anglų kalba nėra

	2.
	Pirkimo dokumentuose nurodoma, kad monitoringinės stotelės veiks nuo gegužės iki spalio mėnesio, tačiau tuo pačiu metu reikalaujama atsparumo –20 °C ir užšalimo sąlygoms. Jei įrenginiai žiemai išimami, toks reikalavimas atrodo perteklinis.
	Elektronika, esanti monitoringo stotelėje turi būti pritaikyta darbui neigiamoje temperatūroje, atspari drėgmei. 

	3.
	36 mėnesių priežiūros laikotarpis taip pat kelia klausimų – jei įranga veikia tik tuos šešis mėnesius per metus, ar 36 mėnesių laikotarpis reiškia kalendorinį laiką, ar bendrą aktyvių stebėjimo sezonų mėnesių skaičių?
	36 mėnesių laikotarpis reiškia kalendorinį laiką.

	4.
	Kalbant apie plūdurų sistemą, reikalavimas, kad plūduras negali pasislinkti daugiau nei 2 metrus nuo savo inkaravimo taško Neries upėje, kur potvynių metu vandens gylis gali svyruoti nuo 3 m iki daugiau nei 6 m, atrodo nerealus, nes inkaravimo sistema turi būti pakankamai lanksti, kad kompensuotų šį pokytį – paprastai bent 3 kartus didesnį už gylį. Priešingu atveju, esant dideliam srautui, plūduras būtų ištrauktas po vandeniu arba atitrūktų nuo inkaro.
	Pakoreguojame Techninės specifikacijos Lentelė Nr. 1 II dalies 1 punktą: Plūduras ir jį išdėstome sekančiai:   
„Prie plūduro turi būti suprojektuota inkaravimo sistema - pakankamai lanksti ir užtikrinanti plūduro stabilumą, konstrukcijos saugumą ir tinkamą veikimą esant kintančiam gylio diapazonui, kad kompensuotų potvynių metu vandens svyravimą nuo 3 m iki daugiau nei 6 m.“

Patikslinta  Lentelė Nr. 1 pridedama. 

	5.
	Techninėje specifikacijoje 7.2 punkte prašote „Pirkėjas pasilieką galimybę, tiekėjui laimėjimo atveju, pateikti prašymą pademonstruoti siūlomo monitoringo stotelių techninio sprendinio atitikimą techninės specifikacijos Lentelėje Nr. 1 nurodytiems techniniams ir funkciniams reikalavimams”.
Galite detaliai paaiškinti ką jūs turite omenyje? Juk lentelės Nr.1 duomenys yra susieti su technine dokumentacija, pridedama prie pasiūlymo? Ar vis tik jau reikia turėti veikiantį plūdurą su visais davikliais?
	Techninėje specifikacijoje reikalavimai iškelti atskiroms įrangos dalims. 
Perkančioji organizacija pasilieka galimybę pamatyti paruoštos (sukomplektuotos) monitoringo stotelės techninį sprendinį - brėžinį ar schemą, kurioje būtų matomos įrangos montavimo vietos plūdure, inkaravimo būdas, sensorių vieta ir kita aktuali informacija, susijusi su įrangos priežiūra bei ryšio užtikrinimu. 
Tiekėjas trumpai pristato monitoringo stotelės techninį sprendinį prieš jos surinkimą, tam kad reikalui esant būtų galima pakoreguoti sprendinį.
Surinktos monitoringo stotėlės pristatyti šiame etape nereikalaujama

	6
	Techninių reikalavimų lentelėje, II dalyje 1 punkte prašote kad plūduras būtų inkaruotas. Mūsų klausimai:
 1. Ar inkaravimas upės dugne turės įeina pardavėjo darbų apimtyje? Jei taip, galite pateikti daugiau informacijos:
	Inkaravimas upės dugne turi būti įskaičiuotas į Tiekėjo pasiūlymo kainą.

	
	2. Kokiame upės gylyje tai bus atliekama? Atstumas nuo kranto?
	Inkaravimas atliekamas Neries upėje, kur vandens gylis svyruoja nuo  3 m iki daugiau nei 6 m, priklausomai nuo sezono ir hidrologinių sąlygų. Tiksli vieta ir atstumas nuo kranto priklausys nuo galutinai patvirtinto techninio sprendinio

	
	3. Koks inkaravimo būdas ar spendinys turi būti naudojamas tvirtinant inkarą prie upės dugno?
	Inkaravimo būdas ar sprendimas konkrečiai nenurodomas pirkimo sąlygose – jis turi būti parinktas Tiekėjo, atsižvelgiant į sąlygas įrengimo vietoje, užtikrinant plūduro stabilumą ir tinkamą veikimą įvairaus vandens lygio metu. 
Svarbu, kad inkaravimo sistema būtų suprojektuota taip, kad atitiktų visus saugumo bei funkcionalumo reikalavimus.

	
	4. Ar bus tik 3 stabilios vietos, ar jų numatoma daugiau? Jei daugiau tai kiek? Ir ar visuose reiks atlikti inkaravimo darbus upėjė bent 2 metrai nuo kranto?
	Vadovaujantis pirkimo sąlygomis, bus įrengiamos 3 stabilios monitoringo stotelių vietos Neries upėje Vilniaus miesto ribose.
Visose trijose vietose turi būti atliktas inkaravimas daugiau kaip 2 metrai nuo kranto.


	7
	Lentelės Nr. 1 7 punkte įtraukta duomenų platformos palaikymas. Mūsų klausimai:
1. Ar ryšio kortelė ir duomenų perdavimo kaštai turi būti įskaičiuoti pardavėjo pasiūlyme ar viską pateiks ir apmokės užsakovas?
	Ryšio kortelė ir duomenų perdavimo kaštai turi būti įskaičiuoti Tiekėjo pasiūlymo kainą.

	
	2. Ar reikalinga gamintojo cloud platforma duomenų saugojimui ir analizavimui kuri galiotų 36 mėn. ir būtų įskaičiuota į pasiūlymo kainą?
	Duomenų saugojimui ir perdavimui reikalinga MS Azure cloud platforma per visą sutarties 36 mėnesių laikotarpį. 
Ši paslauga turi būti įskaičiuota į pasiūlymo kainą.

	8
	Techninių reikalavimų Lentelėje Nr. 1, I dalyje, 3.1 punkte aprašote REST API sąsają ir jos reikalavimus. Mūsų klausimai:
1. Ar galite nurodyti su kokia cloud platforma plūduro valdiklis turės komunikuoti ir perduoti duomenis json/xml/csv ir kitais formatais?
	 Plūduro valdiklis turi komunikuoti ir perduoti duomenis json/xml/csv ir kitais formatais  MS Azure cloud platforma

	
	2. Kas yra podėlis ”Podėlio funkcionalumas”?
	„Podėlio funkcionalumas“ reiškia duomenų kaupimo (angl. data caching arba data buffering) funkciją. Ji turi užtikrinti, kad įrenginys galėtų laikinai saugoti duomenis lokaliai (pvz., jei nutrūksta ryšys su serveriu) ir perduoti juos, kai ryšys atsistatys. Taip užtikrinamas duomenų vientisumas ir nenutrūkstamas perdavimas.

	
	3. Ką turite omenyje scenarijai ”(funkcionalumas, scenarijai, parametrų, komunikacijos kodai)”?
	Šiuo atveju „scenarijai“ reiškia galimus API veikimo atvejus (angl. use cases) ir duomenų apsikeitimo sekas tarp kliento ir serverio. Dokumentacijoje tiekėjas turi aprašyti:
· API funkcionalumą (kokias operacijas galima atlikti),
· Duomenų perdavimo scenarijus (kaip įrenginys siunčia matavimo duomenis).
· Duomenų užklausos scenarijus (kaip vartotojas gali gauti duomenis iš API).
· Matuojamų parametrų struktūros ir laukų aprašymai (pavadinimai, reikšmės, tipai),
· komunikacijos kodus (pvz., HTTP 200, 400, 401, 500 ir kt.) bei jų reikšmes.


	
	4. Ką turite omenyje Kliento - serverio atskyrimas? Ar pardavėjui reikės konfigūruoti esamą platformą ir sukurti/suprogramuoti kliento-serverio atskyrimą? 
Ar vis tai bus užsakovo atsakomybėje?
	Kliento - serverio atskyrimas reikalavimas reiškia, kad REST API architektūra turi būti sukurta pagal principą, kai:
· klientas (pvz., įrenginys) ir serveris (duomenų apdorojimo, saugojimo sistema) veikia savarankiškai,
· Klientas – serveris omunikuoja per aiškiai apibrėžtą REST API sąsają.
Tiekėjui nereikia konfigūruoti Pirkėjo esamos platformos ar diegti papildomų sistemų. 

Pirkėjas pats sukonfigūruoja savo pusės priėmimo ir integracijos elementus. 
Tiekėjo atsakomybė – pateikti funkcionuojančią API sąsają su visa reikiama dokumentacija ir testavimo galimybėmis.

	9
	1.4 punktas – Kokiu registravimo ir duomenų perdavimo intervalu šis stotis turi veikti 3 mėnesius be papildomos energijos?
	Matavimai turi būti atliekami kas 10 minučių. Turi būti galimybė matavimo intervalą keisti nuo 1 iki 60 min.

	10
	8 punktas – Koks kalibravimo intervalas numatytas šiems jutikliams? 
pH rekomenduojama kalibruoti kas 30 dienų, deguonies jutiklį – kas 3 mėnesius.
	Kalibravimo intervalas jutikliams priklauso nuo Tiekėjo siūlomų sensorių gamintojo rekomendacijų. 

	11
	8 punktas – Kaip dėl biologinio užsiteršimo? Ar tai problema šioje upėje? Kaip dažnai šie jutikliai turi būti valomi (Pvz.: Estijoje tai daroma maždaug kas 1–2 mėnesius, priklausomai nuo jutiklių ir jų tikslumo reikalavimų).
	Jutiklių valymas turi būti atliekamas pagal poreikį, nes tam daug įtakos turi meteorologinės sąlygos. 
Neries upė nėra tarši pagal azoto ar fosforo rodiklius.

	12
	1 punktas – Koks yra vandens lygio svyravimas šiuose tvirtinimo taškuose? Koks yra aukščiausias ir žemiausias galimas vandens lygis?
	Pagal turimus duomenis vandens lygis tvirtinimo taškuose svyruoja nuo 0,6 iki 3,4 m. Sezoniniai vandens lygio svyravimai Vilniaus miesto ribose siekia apie 2 metrus.

	13
	1 punktas – Koks yra mažiausias ir didžiausias vandens srauto greitis šiuose tvirtinimo taškuose? Ar yra staigaus potvynio pavojus?
	Vandens srauto greitis taškuose yra 0.2 - 1 m/s. Staigus vandens lygio pakilimas būdingas kritulių metu.

	14
	1 punktas – Ar šiuose plūdurose reikalingos įspėjamosios (švyturėlių) lemputės ir radaro deflektoriai, jei netoliese yra aktyvus laivų ir laivų eismas? Ar yra kokių nors rekomendacijų dėl plūduro spalvos?
	Plūdurai turi būti aiškiai matomi, ryškios spalvos (konkreti spalva nenumatyta). Šviestuvas ar švyturėlis nėra būtinas, bet matoma šviesa tamsiuoju paros metu būtų privalumas. 

	15
	Dauguma mūsų plūdurų yra pritvirtinti šiais įtaisais kaip pridėtame faile Ankrud-x-cradle. Ar galima naudoti tokius šiame projekte?
	Tiekėjai gali naudoti plūdurų pritvirtinimo įtaisus kaip nurodyta pridėtame faile, tačiau turi  suderinti konkretų inkaravimo sprendinį su Pirkėju.



Pažymėtina, kad bet kuris UAB „Grinda“ atliktas paaiškinimas/patikslinimas yra laikomas neatskiriama Pirkimo sąlygų dalimi, ir jo nuostatos turi viršenybę prieš ankstesnes Pirkimo sąlygose išdėstytas nuostatas. 
Tuo atveju, kai skelbime apie Pirkimą pateikta informacija neatitinka informacijos, pateiktos kitose Pirkimo sąlygose, teisinga laikoma informacija, nurodyta skelbime apie Pirkimą.
Prašome vadovautis teikiant pasiūlymus.


